CELEX: 62006CA0347
Language: et
Date: 2008-07-17 00:00:00
Title: Kohtuasi C-347/06: Euroopa Kohtu (teine koda) 17. juuli 2008 . aasta otsus (Tribunale Amministrativo Regionale per la Lombardia eelotsusetaotlus — Itaalia) — ASM Brescia SpA versus Comune di Rodengo Saiano (EÜ artiklid 43, 49 ja 86 — Gaasijaotusteenuse kontsessioon — Direktiiv 2003/55 — Ennetähtaegne lõpetamine üleminekuperioodi lõppedes — Õiguspärase ootuse ja õiguskindluse põhimõtted)

30.8.2008   
            
            
               ET
            
            
               Euroopa Liidu Teataja
            
            
               C 223/7
            
         Euroopa Kohtu (teine koda) 17. juuli 2008. aasta otsus (Tribunale Amministrativo Regionale per la Lombardia eelotsusetaotlus — Itaalia) — ASM Brescia SpA versus Comune di Rodengo Saiano
   (Kohtuasi C-347/06) (1)
   
   (EÜ artiklid 43, 49 ja 86 - Gaasijaotusteenuse kontsessioon - Direktiiv 2003/55 - Ennetähtaegne lõpetamine üleminekuperioodi lõppedes - Õiguspärase ootuse ja õiguskindluse põhimõtted)
   (2008/C 223/09)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Lombardia
   Põhikohtuasja pooled
   
      Hageja: ASM Brescia SpA
   
      Kostja: Comune di Rodengo Saiano
   
      Menetluses osales: Anigas — Associazione Nazionale Industriali del Gas
   Kohtuasja ese
   Eelotsusetaotlus — Tribunale Amministrativo Regionale per la Lombardia — EÜ artiklite 43, 49 ja artikli 86 lõike 1 ning Euroopa Parlamendi ja nõukogu 26. juuni 2003. aasta direktiivi 2003/55/EÜ maagaasi siseturu ühiseeskirjade kohta ning direktiivi 98/30/EÜ kehtetuks tunnistamise kohta (EÜT L 176, lk 57; ELT eriväljaanne 12/02, lk 230) tõlgendamine — Maagaasi jaotamise avaliku teenuse kontsessioonide automaatne pikendamine
   Resolutiivosa
   
               1.
            
            
               Euroopa Parlamendi ja nõukogu 26. juuni 2003. aasta direktiiviga 2003/55/EÜ maagaasi siseturu ühiseeskirjade kohta ning direktiivi 98/30/EÜ kehtetuks tunnistamise kohta ei ole vastuolus see, kui niisugused liikmesriigi õigusnormid, nagu on käsitlusel põhikohtuasjas, näevad kindlaksmääratud tingimustel ette üleminekuperioodi pikendamise, mille lõppedes peab niisuguse maagaasi jaotamise kontsessiooni, nagu on käsitlusel põhikohtuasjas, lõpetama enne tähtaja lõppu. Nendel tingimustel tuleb asuda ka seisukohale, et niisugused õigusnormid ei ole vastuolus ka EÜ artikliga 10 ega proportsionaalsuse põhimõttega.
            
         
               2.
            
            
               Niisugused liikmesriigi õigusnormid, nagu on käsitlusel põhikohtuasjas, mis näevad kindlaksmääratud tingimustel ette üleminekuperioodi pikendamise, mille lõppedes peab niisuguse maagaasi jaotamise kontsessiooni, nagu on käsitlusel põhikohtuasjas, lõpetama enne tähtaja lõppu, ei ole EÜ artiklitega 43, 49 ja artikli 86 lõikega 1 vastuolus juhul, kui seda pikendamist võib käsitada vajalikuna selleks, et võimaldada lepingupooltel lõpetada oma lepingulised suhted rahuldavatel tingimustel, pidades silmas nii avalikule teenusele esitatavaid nõudeid kui ka majanduslikke aspekte.
            
         
      (1)  ELT C 281, 18.11.2006.